OpenLLM-France/wikimedia huggingface dataset:
# Habitatge al carrer Combat, 27-29 (Cervera)

Habitatge al carrer Combat, 27-29 és una obra de Cervera (Segarra) protegida com a Bé Cultural d'Interès Local.

## Descripció

Gran casal de planta baixa i tres pisos, situat al carrer Combat, centre del municipi. L'edifici és de planta rectangular amb la coberta a dues aigües i el carener paral·lel a la façana principal. L'estructura de la façana presenta tres nivells força diferenciats, el primer té la planta baixa, amb diverses obertures de secció irregular, que van des de la porta d'accés als diferents pisos fins a les portes de diferents botigues. El segon, és el més ampli i important de l'edifici i està conformat per les dues plantes que a nivell de façana es tradueixen en cinc obertures a cada planta, protegides per balcons -les tres centrals del primer pis estan unides per una sola balconada. El parament d'aquest cos és estucat, remarcat per línies horitzontals que recorren l'amplària de l'edifici de cap a cap. Finalment, el darrer nivell, separat per una cornisa prominent de l'anterior, presenta cinc grans finestrals rectangulars apaïsats dividits a partir de pilastres.

## Referències

* ↑ «Habitatge al carrer Combat, 27-29». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Nándor Hidegkuti

Nándor Hidegkuti (Budapest, 3 de març de 1922 - Budapest, 14 de febrer de 2002) fou un futbolista i entrenador de futbol hongarès.

## Carrera esportiva

Entre 1945 i 1958, jugà 69 partits i marcà 39 gols per la selecció d'Hongria. Formà part del llegendari equip hongarès que meravellà als anys 50 i que restà imbatut durant 32 partits, amb companys com Zoltán Czibor, Ferenc Puskás, Sándor Kocsis i József Bozsik. L'any 1953, marcà un hat-trick a la llegendària victòria d'Hongria a Wembley, davant Anglaterra per 3 a 6. Fou campió olímpic el 1952. L'any següent fou campió d'Europa Central i el 1954 finalista de la Copa del Món. La majoria de la seva trajectòria de club la va viure al MTK Hungária FC.
Com a entrenador, dirigí clubs a Hongria, Itàlia, Polònia i Egipte. L'any 1961 portà l'ACF Fiorentina a la victòria a la Recopa d'Europa.
El MTK Hungária FC rebatejà el seu estadi com a Stadion Hidegkuti Nándor en el seu honor.

## Palmarès

Com a jugador
* Medalla d'or als Jocs Olímpics de 1952
* 1 Campionat d'Europa Central: 1953
* Finalista de la Copa del Món de Futbol: 1954
* Copa Mitropa (1): 1955
* Lliga hongaresa de futbol (3): 1951, 1953, 1958
* Copa hongaresa de futbol (1): 1952
Com a entrenador
* Recopa d'Europa de futbol (1): 1961
* Lliga hongaresa de futbol (1): 1963

## Fonts

* Behind The Curtain - Travels in Eastern European Football: Jonathan Wilson (2006)

## Referències

* ↑ «Nándor Hidegkuti». Olympedia. Arxivat de l'original el 8 novembre 2021. [Consulta: 5 novembre 2021].
* ↑ Roberto Mamrud. «Apparitions et buts internationaux de Nándor Hidegkuti» (en anglès), 05-06-2003. [Consulta: 30 juny 2010].
* ↑ «Olympedia – Nándor Hidegkuti». [Consulta: 6 novembre 2023].
* ↑ «Nándor Hidegkuti, international football player» (en anglès). [Consulta: 6 novembre 2023].
* ↑ «Nándor Hidegkuti» (en francès). [Consulta: 6 novembre 2023].

## Enllaços externs

* Partits internacionals a Rsssf
* Estadístiques a Hongria Arxivat 2007-02-03 a Wayback Machine.
* Obiutari a UEFA
* Obiutari a Observer
# Siegestor

El Siegestor (literalment porta de la victòria) és un arc de triomf que es troba a Múnic a Alemanya.
Es troba entre la universitat i l'Ohmstraße, a la cruïlla de la Leopoldstraße i de la Ludwigstraße. Serveix de frontera entre els sectors de Maxvorstadt i de Schwabing.

## Història

Aquest arc de triomf va ser encomanat pel rei Lluís I de Baviera el 1840 al seu arquitecte Friedrich von Gärtner sobre el model de l'arc de Constantí a Roma i fou acabat el 1852. La quadriga de la part superior ha estat fosa per Martin Wagner. Està dedicat originalment a la glòria dels exèrcits bavaresos (dem bayerischen Heere zum Ruhme). Als relleus, s'hi troben escenes de lluites i de batalles. Els medallons contenen les representacions simbòliques de les diferents circumscripcions bavareses:
* Oberbayern: una cria als Alps.
* Oberfranken i Mittelfranken: l'artesanat i la cria.
* Unterfranken: la vinya, els cereals i la navegació.
* Oberpfalz: la vinya i la pesca i el treball manual.
* Schwaben: el teixit.
Després d'haver estat àmpliament malmès durant la Segona Guerra Mundial, ha estat només parcialment reconstruït i restaurat. Una inscripció sobre la part del darrere del monument ha estat afegida per Wilhelm Hausenstein i diu «Dem Sieg geweiht, vom Krieg zerstört, zum Frieden mahnend» (dedicat a la victòria, destruït per la guerra i crida de pau). Aquests darrers anys, les estàtues restants han estat meticulosament netejades i restaurades.
# El fidel

El fidel (títol original en francès, Le Fidèle) és una pel·lícula dramàtica del 2017 dirigida per Michaël R. Roskam, protagonitzada per Matthias Schoenaerts i Adèle Exarchopoulos. Un gàngster i un conductor de cotxes de carreres s'enamoren, ambientat en el rerefons d'una banda criminal brutal a Brussel·les. Va ser seleccionada per ser projectada fora de competició al 74è Festival Internacional de Cinema de Venècia el 2017. També va ser seleccionada com a candidata belga a la millor pel·lícula de parla no anglesa als 90ns Premis Ondas, però no va ser nominada. Va rebre cinc nominacions als 8ns Premis Magritte, inclosa la millor pel·lícula flamenca. S'ha doblat i subtitulat al català.

## Referències

* ↑ Keslassy, Elsa. «'Rust And Bone' Scribe Boards Michael R. Roskam's 'The Faithful' (Exclusive)». Variety. Penske Business Media, 21 December 2013. [Consulta: 5 març 2017].
* ↑ Keslassy, Elsa. «Adele Exarchopoulos, Matthias Schoenaerts Star in Drama 'The Faithful'». Variety. Penske Business Media, 12-09-2015. [Consulta: 5 març 2017].
* ↑ Macnab, Geoffrey. «Savage strikes on Roskam's Faithful». Screen Daily. Screen International, 16-05-2012. [Consulta: 5 març 2017].
* ↑ Keslassy, Elsa. «Schoenaerts to helm 'Franky'». Variety. Penske Business Media, 16-05-2012. [Consulta: 5 març 2017].
* ↑ Anderson, Ariston. «Venice Competition Includes Films From George Clooney, Guillermo del Toro, Darren Aronofsky». The Hollywood Reporter. Prometheus Global Media, 27-07-2017. [Consulta: 27 juliol 2017].
* ↑ Keslassy, Elsa. «Belgium's 'Racer and the Jailbird' to Vie for Foreign-Language Oscar Nomination». Variety. Penske Business Media, 25-08-2017. [Consulta: 25 agost 2017].
* ↑ Degré, Michaël «Magrittes 2018: vers un match Streker-Belvaux?» (en francès). L'Avenir, 11-01-2018 [Consulta: 16 gener 2018].
* ↑ «El fidel». Goita què fan, ara!. [Consulta: 1r maig 2023].

## Enllaços externs

* El fidel - Lloc web oficial
# Akatsuki

«Akatsuki» (あかつき en hiragana, 暁 com a kanji) és una paraula japonesa que significa alba i que pot referir a:
* Akatsuki, una organització criminal que apareix al manga Naruto.
* El nom de la sonda espacial de la Jaxa també coneguda com a PLANET-C.
# Five days to dance

Five days to dance (en espanyol Cinco días para bailar) és un documental del 2014 dirigit per José Andreu i Rafael Molés. Tracta sobre com els coreògrafs Wilfried van Popple i Amaya Lubeigt anaren a un institut espanyol per a fer un experiment en el qual intenten que els alumnes, durant cinc dies, aprenguen una coreografia. Durant el documental es parla anglès, alemany, espanyol i basc. S'ha subtitulat al català.
El documental tracta el tema de la igualtat.

## Referències

* ↑ «Five Days to Dance». FilmAffinity. [Consulta: 11 juny 2018].
* ↑ Comingore, Aly «Five Days to Dance». Santa Barbara Independent, 28-01-2015 [Consulta: 11 juny 2018].
* ↑ «‘Five days to dance’, azarotik aurrera euskaraz». Zinea, 25-01-2014 [Consulta: 11 juny 2018].
* ↑ «Five days to dance». Goita què fan, ara!. [Consulta: 4 octubre 2024].
* ↑ «Five days to dance». ésAdir. [Consulta: 11 juny 2018].
* ↑ Galvañ Sánchez, Sandra. Gracias Laura (Treball de fi de grau), 2015, p. 4.
# Districte de Stropkov

El districte de Stropkov - (eslovac) Okres Stropkov - és un dels 79 districtes d'Eslovàquia. Es troba a la regió de Prešov, al nord del país. Té una superfície de 388,98 km², i el 2013 tenia 20.787 habitants. La capital és Stropkov.

## Llista de municipis
### Ciutats

* Stropkov

### Pobles

Baňa | Breznica | Breznička | Brusnica | Bukovce | Bystrá | Bžany | Duplín | Gribov | Havaj | Chotča | Jakušovce | Kolbovce | Korunková | Kožuchovce | Krišľovce | Kručov | Krušinec | Lomné | Makovce | Malá Poľana | Miková | Miňovce | Mrázovce | Nižná Olšava | Oľšavka | Potoky | Potôčky | Soľník | Staškovce | Šandal | Tisinec | Tokajík | Turany nad Ondavou | Varechovce | Veľkrop | Vislava | Vladiča | Vojtovce | Vyškovce | Vyšná Olšava | Vyšný Hrabovec
# Xenichthys agassizii

Xenichthys agassizii és una espècie de peix pertanyent a la família dels hemúlids.

## Descripció

* Pot arribar a fer 20 cm de llargària màxima.

## Hàbitat

És un peix marí, associat als esculls i de clima tropical que viu entre 3 i 18 m de fondària (normalment, entre 3 i 11).

## Distribució geogràfica

Es troba al Pacífic sud-oriental: és un endemisme de les illes Galápagos.

## Estat de conservació

La seua supervivència es pot veure afectada pel fenomen meteorològic d'El Niño.

## Observacions

És inofensiu per als humans.

## Referències

* ↑ Gill T. N., 1863. Catalogue of the fishes of Lower California, in the Smithsonian Institution, collected by Mr. J. Xantus. Part IV. Proc. Acad. Nat. Sci. Phila. v. 15. 80-88.
* ↑ Steindachner, F., 1876. Ichthyologische Beiträge (III). Bemerkungen über Serranus nebulifer und Serranus clathratus sp. Gird. Sitzungsber. Akad. Wiss. Wien v. 72 (1. Abth.): 29-96, Pls. 1-8.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R. i D.R. Robertson, 1994. Fishes of the tropical eastern Pacific. University of Hawaii Press, Honolulu. 332 p.
* ↑ Humann, P. i N. Deloach, 1993. Reef fish identification. Galápagos. New World Publications, Inc., Florida. 267 p.
* ↑ Robertson, D.R. i Allen, G.R., 2006. Shore fishes of the tropical eastern Pacific: an information system. Smithsonian Tropical Research Institute, Balboa, Panamà.
* ↑ Chen, D., Cane, M.A., Kaplan, A., Zebiak, S.E i Huang, D., 2004. Predictability of El Niño over the past 148 years. Nature 428: 733-736.
* ↑ Grove, J.S., 1985. Influence of the 1982-1983 El Niño event upon the ichthyofauna of the Galápagos archipelago. Charles Darwin Foundation for the Galapagos Islands, Quito, l'Equador.
* ↑ Soto, C.G., 2001. The potential impacts of global climate change on marine protected areas. Reviews in Fish Biology and Fisheries 11(3): 181-195.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Setge de Niça (1543)

La ciutat savoiana de Niça (actualment a França) va ser objecte de setge l'estiu de 1543 durant el transcurs de la guerra d'Itàlia de 1542–46. Un exèrcit format per tropes franceses i otomanes va posar setge a la ciutat el 6 d'agost, encara que la ciutadella resistiria el setge fins a l'arribada del socors i va ser alliberada per forces imperials un mes més tard.

## Antecedents

El 1542 va esclatar entre Francesc I de França i l'Emperador Carles V la guerra d'Itàlia de 1542–46, com a continuació de les guerres italianes que des de finals del segle anterior havien mantingut els monarques de les dues potències en les seves desavinences per la possessió dels territoris a la península italiana.
El rei francès, en la seva lluita contra Carles I, va formar aliança amb Solimà I, sultà de l'Imperi Otomà. Aquest va enviar a ajudar un exèrcit liderat per Khair ed-Din Barba-rossa al comandament d'una flota de 110 galeres, que arribant per Calàbria i Ostia es va unir a una flota francesa de 26 galeres a Marsella. La ciutat de Niça (actualment a França) era en aquesta data part del ducat de Savoia, pertanyent a Carles III de Savoia, aliat de Carles I.

## Atac a Niça

El 6 d'agost de 1543, l'exèrcit francès dirigit per Francesc de Borbó, duc d'Enghien, juntament amb les forces otomanes de Barbarroja, va assetjar Niça. El 22 d'agost la ciutat va capitular davant les forces atacants, però la ciutadella va seguir resistint. Davant la notícia de l'arribada de la flota sota el comandament d'Andrea Doria, i dels exèrcits d'Alfonso de Ávalos arribant des de Milà (tots dos al servei de Carles I), el 8 de setembre els atacants es van retirar. El socors de les forces imperials no va poder impedir que la ciutat fos saquejada pels otomans, que van prendre abundants presoners per ser utilitzats com esclaus.

## Conseqüències

Les forces otomanes passarien l'hivern a Toló per passar l'hivern i va atacar la costa catalana. Les naus tornarien cap a Constantinoble la primavera següent, tot vorejant i saquejant les costes italianes.

## Referències

* ↑ Russell, Michael. History and Present Condition of the Barbary States (en anglès).
* 1 2 Wraxall, Nathaniel William. The History of France Under the Kings of the Race of Valois (Volume 2); From the Accession of Charles the 5th, in 1364, to the Death of Charles (en anglès). General Books LLC. ISBN 9781152782761.
* ↑ The works of William Robertson
* ↑ Aguilera, Gemma. «Pirata a la vista! Els atacs corsaris a l'Empordà del segle xvi». Sàpiens, 07-10-2009. Arxivat de l'original el 31 de gener 2020. [Consulta: 31 gener 2020].

## Vegeu també

* Villefranche sur mer
# Ahmed Rami

Ahmed Rami (àrab: أحمد رامي, Aḥmad Rāmī) (Tafraout, Marroc, 12 de desembre de 1946) és un ex-oficial d'origen marroquí que viu a exiliat a Suècia com un dissident polític del règim del rei Hassan II i fundador de Radio Islam. Ahmed Rami va ser acusat de ser còmplice en el cop de Skhirat de juliol 1971 contra Hassan II per tal d'abolir la monarquia i establir una república islàmica. Ahmed Rami va ser condemnat a mort, però va aconseguir escapar del Marroc. Radio Islam va començar a transmetre el 3 de març de 1987, i va funcionar fins a 1992 a Estocolm, Suècia. Al maig de 1996 l'estació va reprendre les seves operacions. Les emissions de Radio Islam van causar un enrenou a Suècia. Fins i tot el Premi Nobel Elie Wiesel es va estendre el tancament de Radio Islam. Aquestes campanyes s'han portat a judici en contra de Radio Islam el 1990 i la condemna d'Ahmed Rami a sis mesos de presó. Jan Bergman, professor d'història de la religió a la Universitat d'Uppsala, havia testificat a favor d'Ahmed Rami quan va ser cridat com a testimoni de la defensa en el judici.

## Referències

* ↑ Mais sobre a Radio Islam Arxivat 2015-09-24 a Wayback Machine.. Radio Islam.
* ↑ O Idealismo da Radio Islam. Valentin Prussakov, Pravda, 15 de juliol de 1997
* ↑ http://finslab.com/enciclopedia/letra-r/radio-islam.php Arxivat 2015-05-04 a Wayback Machine.
* ↑ http://radioislam.org/islam/spanish/interviu/ Arxivat 2015-05-18 a Wayback Machine.
# Five Points (Alabama)

Five Points és una població dels Estats Units a l'estat d'Alabama. Segons el cens del 2000 tenia 146 habitants.

## Demografia

Segons el cens del 2000, Five Points tenia 146 habitants, 58 habitatges, i 41 famílies. La densitat de població era de 54,7 habitants/km².
Dels 58 habitatges en un 25,9% hi vivien nens de menys de 18 anys, en un 48,3% hi vivien parelles casades, en un 19% dones solteres, i en un 27,6% no eren unitats familiars. En el 25,9% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,05.
Per edats la població es repartia de la següent manera: un 24% tenia menys de 18 anys, un 9,6% entre 18 i 24, un 23,3% entre 25 i 44, un 26% de 45 a 60 i un 17,1% 65 anys o més.
L'edat mediana era de 36 anys. Per cada 100 dones hi havia 97,3 homes. Per cada 100 dones de 18 o més anys hi havia 85 homes.
La renda mediana per habitatge era de 38.125 $ i la renda mediana per família de 41.750 $. Els homes tenien una renda mediana de 21.250 $ mentre que les dones 20.000 $. La renda per capita de la població era de 12.764 $. Aproximadament el 8,9% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# EHF

EHF té els següents significats:
* Federació Europea d'Handbol (de l'anglès European Handball Federation)
* Freqüència extremadament alta (de l'anglès extremely high frequency)
# Grantia mexico

Grantia mexico és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1940 per Sanji Hôzawa.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia mexico Hôzawa, 1940. Accessed through: World Register of Marine Species at: http://www.marinespecies.org/aphia.php?p=taxdetails&id=164254 on 2021-04-21
# Seibert

Seibert és una població dels Estats Units a l'estat de Colorado. Segons el cens del 2000 tenia 180 habitants.

## Demografia

Segons el cens del 2000, Seibert tenia 180 habitants, 93 habitatges, i 54 famílies. La densitat de població era de 217,2 habitants per km².
Dels 93 habitatges en un 16,1% hi vivien nens de menys de 18 anys, en un 48,4% hi vivien parelles casades, en un 7,5% dones solteres, i en un 40,9% no eren unitats familiars. En el 36,6% dels habitatges hi vivien persones soles el 21,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,94 i el nombre mitjà de persones que vivien en cada família era de 2,51.
Per edats la població es repartia de la següent manera: un 16,1% tenia menys de 18 anys, un 1,7% entre 18 i 24, un 26,1% entre 25 i 44, un 26,7% de 45 a 60 i un 29,4% 65 anys o més.
L'edat mediana era de 49 anys. Per cada 100 dones de 18 o més anys hi havia 93,6 homes.
La renda mediana per habitatge era de 24.583 $ i la renda mediana per família de 32.083 $. Els homes tenien una renda mediana de 30.000 $ mentre que les dones 12.500 $. La renda per capita de la població era de 16.806 $. Entorn del 7,8% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seibert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ «Geographic Comparison Table- Seibert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Linden (Indiana)

Linden és una població dels Estats Units a l'estat d'Indiana. Segons el cens del 2000 tenia 700 habitants.

## Demografia

Segons el cens del 2000, Linden tenia 700 habitants, 302 habitatges, i 202 famílies. La densitat de població era de 1.039,5 habitants/km².
Dels 302 habitatges en un 34,1% hi vivien nens de menys de 18 anys, en un 54% hi vivien parelles casades, en un 7,9% dones solteres, i en un 33,1% no eren unitats familiars. En el 27,8% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,8.
Per edats la població es repartia de la següent manera: un 25,6% tenia menys de 18 anys, un 6,6% entre 18 i 24, un 31% entre 25 i 44, un 23% de 45 a 60 i un 13,9% 65 anys o més.
L'edat mediana era de 38 anys. Per cada 100 dones de 18 o més anys hi havia 91,5 homes.
La renda mediana per habitatge era de 36.750 $ i la renda mediana per família de 41.696 $. Els homes tenien una renda mediana de 32.955 $ mentre que les dones 22.679 $. La renda per capita de la població era de 16.733 $. Entorn del 3,9% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Linden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Linden». American Fact Finder. Oficina del Cens dels Estats Units, 12-01-2010.
# Fivegita

La fivegita és un mineral de la classe dels silicats. Rep el nom del geòleg i enginyer de mines rus Mikhail Pavlovich Fiveg (1899-1986), especialista en jaciments minerals no metàl·lics, especialment d'apatita, qui va liderar el primer equip de prospecció d’apatita al massís de Khibini (1928-1933).

## Característiques

La fivegita és un silicat de fórmula química K₄Ca₂[AlSi₇O$_{17}$(O$_{2-x}$OH$_x$)][(H₂O)$_{2-x}$OH$_x$]Cl. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema ortoròmbic. La seva duresa a l'escala de Mohs és 4.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 3881/1.

## Formació i jaciments

Va ser descoberta a la mina Tsentral'nyi, situada al mont Rasvumtxorr del Massís de Khibini (óblast de Múrmansk, Rússia), on es troba en forma de pseudomorfs després de cristalls prismàtics de delhayelita (amb terminació piramidal) de fins a 2 × 3 × 10 cm de mida. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Fivegite» (en anglès). Mindat. [Consulta: 23 agost 2021].
# Wil·lemseïta

La wil·lemseïta és un mineral de la classe dels fil·losilicats, i dins d'aquesta pertany a l'anomenat “grup del talc”. Va ser descoberta l'any 1968 a una mina de Barberton, província de Mpumalanga (Sud-àfrica), sent nomenada així en honor de Johannes Willemse, geòleg sud-africà.
Un sinònim poc usat és: conarita.

## Característiques químiques

És un silicat hidroxilat de níquel, amb estructura molecular de fil·losilicat en fulles de mica compostes d'anells de tetraedres i octàedres.
A més dels elements de la seva fórmula, sol portar com a impureses: magnesi, alumini, ferro, cobalt, calci i aigua.

## Formació i jaciments

Es forma com a mineral secundari en un sill de roques ígnies riques en níquel.
Sol trobar-se associat a altres minerals com: trevorita ferrosa, nimita, violarita, mil·lerita, reevesita, goethita o òpal.

## Usos

Pot ser extret com a mena del metall de níquel.

## Referències

* ↑ «Willemseite» (en anglès). Mindat. [Consulta: 7 novembre 2015].
* ↑ Riba i Arderiu, O. Vocabulari de mineralogia: segons les normes de la International Mineralogical Association: amb equivalències angleses. Barcelona: Servei de Llengua Catalana, Universitat de Barcelona, 2000. ISBN 84-931001-0-2.
* ↑ Hiemstra, S.A. y S.A. De Waal, 1968. "Nickel minerals from Barberton, III. Willemseite, a nickelian talc". Nat. Inst. Met. (South Africa) Res. Rept., 352, 1-14.
* Willemseíta, mindat.org.
* Willemseíta, webmineral.com.
* Manual de willemseíta, Mineral Data Publishing.